שיחה:אליטליה

message: עם עריכת הערך והתאמתו לויקיפדיה, הסרתי את התוית "לערוך". במקומה שמתי את התווית הפחות חמורה "להשלים". במידה ולפי דעת הגולשים אין צורך בתווית זאת, ניתן יהיה להסירה. דני. Danny-w 00:17, 20 פברואר 2006 (UTC)
thread_title: תוית "להשלים"

message: מקובל יותר השם "אלאיטליה" (2,000 לעומת 800 בגוגל). גם ב"דפי זהב" הם נודעים כאלאיטליה. אמנם, יש הלחם של "אלי" (ali) ו"איטליה", אבל מדוע לקבוע שההלחם הוא "אליטליה" ולא "אלאיטליה"? צהוב עולה 14:34, 28 בינואר 2007 (IST)
thread_title:  אליטליה או [[אלאיטליה]]? 

message: מבקש הסבר בנוגע למחיקת התוכן שהוספתי על אופי השירות בטיסות אליטליה ובחירת אליטליה כחברת התעופה המדוייקת ביותר באירופה. אין ספק שבזמן שמדברים על חברה מסחרית כל מידע שינתן עליה ייחשב כפרסום, אבל מדובר פה על מידע שמפורסם בגרסה האיטלקית והאמריקאית של ויקיפדיה והוא מידע חשוב לציבור נוסעי החברה.
כמו כן, לא ברור לי מדוע נמחק המידע שהוספתי בנוגע לפעילות חברת הבת אייר ואן.
חשוב לציין שאני לא עובד, לא עבדתי ואין סיכוי שאעבוד בעתיד בחברת אליטליה. את הדברים שכתבתי כתבתי כחובב תעופה בלבד.
מיכאל.
replies: text: רמת הפירוט שהוספת, לצד אופי הניסוחים, הפכו התוכן לפרסומי באופן מובהק, בין אם מטרתך הייתה לספק מידע אינפורמטיבי או לאו. לא ניתן לקבל עריכות שכאלה. זהר דרוקמן - תמנון בזכות עצמו! 18:47, 17 ביולי 2010 (IDT)
זוהר,
רמת הפירוט שהוספתי היא אכן גבוהה, מכיוון שאני מאמין כי אדם שנכנס לחפש מידע על חברת תעופה כלשהיא בויקיפדיה עושה זאת מכיוון שהוא עומד לטוס בחברה זו ומבקש לדעת מול איזה טיסה הוא עומד. אני כנוסע תמיד רוצה לדעת האם אני מקבל מזון בטיסה, האם יש לי מערכות בידור ואיזה סוג של מושב אני מקבל. זהו המידע הבסיסי ביותר על כל חברת תעופה וזהו מידע שמעסיק עשרות רבות של אתרים שאינם קשורים באופן ישיר לאף חברת תעופה.
לא חרגתי מרמת הפירוט הנהוגה בגרסאות אחרות של ויקיפדיה ולא הוספתי לינק לכל אתר פרסומי. הלינק היחידי שהוספתי היה רפרנס לפרסום עיתונאי (לא פרסומי) על כך שמדובר בחברת התעופה המדוייקת ביותר באירופה. 
אם הניסוח שהשתמשתי בו היה "נלהב" יתר על המידה, אתה מוזמן לתקן אותו כראות עיניך, אך למחוק את המידע הנ"ל לחלוטין מונע מנוסעים מידע רלוונטי עבורם. 
מצפה לתגובתך. 
מיכאל.

text: מיכאל, ישנו הבדל בין קומינקט, אתר של החברה, או כתבת פרופיל לבין אנציקלופדיה. לא כל מידע הוא אנציקלופדי וכאשר אתה מוסיף "גוש" מידע כה גדול, אין זה סביר שתצפה מאחרים "לטאטא" אחריך את כל אשר לא מתאים לרוח האתר. אתה מוזמן לבחון ערכים אחרים אודות חברות תעופה שיש לנו (מפורטים יותר כגון אל על או ארקיע או קצרים יותר כגון קונטיננטל או BMI) ולראות את ההבדל. זהר דרוקמן - תמנון בזכות עצמו! 19:11, 17 ביולי 2010 (IDT)
זוהר,
עברתי על ערכים דומים ואני מקבל את טענתך. אכן ישנה הקפדה ברורה על נוסח קבוע בכל הפרסומים על חברות תעופה.
ברשותך, אני מבקש לשאול מדוע נקבע נוסח זה? בגרסאות בשפות אחרות של ויקיפדיה ישנו תיאור מעמיק ונרחב על סוג השירות שאתה מקבל מכל חברת תעופה. מדוע זה לא כך בויקיפדיה העברית?
דוגמאות:
http://en.wikipedia.org/wiki/Lufthansa#Cabin
http://en.wikipedia.org/wiki/Air_france#Cabin_classes
http://en.wikipedia.org/wiki/British_Airways#Cabins 
מעבר לכך, אני בהחלט מצפה שאנשים לא ימחקו כלאחר יד עבודה שנעשתה בהשקעה על ידי מישהו אחר. אני במקומך בהחלט הייתי מנסה לתקן במקום פשוט למחוק ובכך לזלזל בעבודתו של אדם אחר.
מיכאל.

text: איננו מזלזלים בעבודה, כשם שאני סמוך ובטוח שאתה אינך מזלזל בוויקיפדיה, על אף שהייתי בהחלט מצפה ממך, אשר אך התחיל לכתוב במקום, לשים לב לדברים שנהוג לכתוב בה לפני הביצוע. ויקיפדיה האנגלית שונה משלנו, כשם שכל הוויקיפדיות נבדלות בדרכים שונות מהאחרות (וגם הוויקימילונים והוויקיחדשות והוויקיציטוט... וגו'). מלבד הממשק והדרישה לתוכן חופשי תחת רשיון CC 3.0 BY-SA אין קו מנחה אחיד בין המיזמים בשפות השונות, בייחוד לא בכל הקשור לתכני ערכים. במילים אחרות - בוויקיפדיה האנגלית יכולים לקבל מה שאנו לא מעוניינים בו, ובוויקיפדיה האיטלקית לקבל מה שבוויקיפדיה האנגלית לא מעוניינים בו. כל ויקיפדיה היא בעלת קהילה משלה המכתיבה ככל שהמיזם מתקדם את דרכו, אופיו וגבולות גזרתו. תיאור שכזה, היורד לרמת ה"טיסות פנים באיטליה: חטיף מלוח או מתוק המלווה במבחר משקאות קלים וחמים" לא מקובל אצלנו בערכים שכאלה או בערכים אחרים. ולמען האמת, אין לי מושג מדוע מקבלים זאת בוויקי האנגלית. זהר דרוקמן - תמנון בזכות עצמו! 19:49, 17 ביולי 2010 (IDT)
זוהר,
אני מודה לך על התגובות הענייניות. ברשותך, אני נוטה לא להסכים איתך בסוגיה זו. אני מאמין שיש מקום לפירוט אובייקטיבי וענייני בנושא כל עוד יש אדם שמעוניין לכתוב אותו וכל עוד יש אדם שמעוניין לקרוא אותו. כפי שציינתי קודם לכן, אדם שנכנס לערך שכזה בויקיפדיה עושה זאת במטרה לקבל את מירב המידע האפשרי על חברת התעופה. זהו, בסופו של דבר, המידע שמעניין אותנו כנוסעים וזו הסיבה, לעניות דעתי, שגרסאות אחרות של ויקיפדיה מעודדות פרסום מפורט של מידע זה. למרות כל זאת, אני מקבל על עצמי את הקווים המנחים שקבעה קהילת ויקיפדיה הישראלית ואדאג לפעול על פיהם בעתיד. 
מיכאל.

text: אני שמח מיכאל, ואשמח לראות אותך תורם מידיעותיך תחת קווים מנחים אלו. אעיר עוד שבעצם תרומתך לוויקיפדיה הרי אתה "קונה את מקומך" בקהילה שלנו, ותוכל להשמיע קולך בדבר שינוי מגמה או דרך פעולה שלא נראית לך (כמובן שמוטב קודם לכן "להשתפשף"). אסביר גם לגבי שורש המחלוקת, למעשה - יש אשר חושבים שכאשר נכנסים לוויקיפדיה צריך לקבל את כל המידע האפשרי. מנגד, יש החושבים שצריך לקבל את כל המידע האנציקלופדי, קרי - זה שהוא בעל חשיבות להבנת מושא הערך. במקום כלשהו בין שתי הגישות האלו כל ויקיפדיה בכל שפה צריכה לבחור את הדרך שלה. זהר דרוקמן - תמנון בזכות עצמו! 20:17, 17 ביולי 2010 (IDT)
thread_title: עריכה

message: מדוע רשימת יעדים אינה מקובלת? זהו מידע אינפורמטיבי ממדרגה ראשונה והוא אינו פרסומי בשום צורה. על אחת כמה וכמה, זהו המידע הבסיסי ביותר על כל חברת תעופה. ראוי לציין שבגרסאות ויקיפדיה בשפות אחרות לא רק שהמידע מצויין בפירוט רב, אלה אף זוכה לערך עצמאי משלו. אני יודע שכל ויקיפדיה מקבלת על עצמה סטנדרטים שונים, אז אנא הסבר לי - מדוע זה אינו מקובל? Micbahar - שיחה 18:38, 24 באוגוסט 2010 (IDT)
replies: text: זה מידע ששייך במובהק לאתר החברה ולא לאנציקלופדיה. קוריצה • לול התרנגולות • אהמ • המורשת העולמית. פשוט עולמית! 18:39, 24 באוגוסט 2010 (IDT)
replies: text: :דיון כזה יש לנהל בדף שיחת הערך. גילגמש • שיחה 18:46, 24 באוגוסט 2010 (IDT)
replies: text: ::מתנצל על המיקום הלא נכון. כללי המשחק עדיין חדשים לי. לגופו של עניין - על כל המידע הכתוב על החברה ניתן לומר שהוא שייך במובהק לאתר האינטרנט שלה. היכן עובר הגבול? מה שייך באופן מובהק לשם ומה ניתן לשים פה? אני מוחה בתוקף על מחיקת רשימת היעדים מכיוון שאני לא רואה איך זה שונה מפירוט צי המטוסים או פירוט היסטוריית החברה. אני מדגיש, מדובר במידע אינפורמטיבי טהור והוא לא מעיד דבר על החברה מלבד היקף פעילותה. מבקש את התייחסותכם. Micbahar - שיחה 19:02, 24 באוגוסט 2010 (IDT)

text: :רשימת יעדים לא תורמת להבנת ערכה האנציקלופדי של חברה. צי מטוסים לעומת זאת נותן מידע טכנולוגי וכמותי אחד שחושב - שיחה 19:06, 24 באוגוסט 2010 (IDT)
replies: text: ::רשימת יעדים נותנת מידע מהותי רב בנוגע לכמות הפעילות התעופתית של החברה, לעיתים הרבה יותר מפירוט צי המטוסים. לעיתים חברות מחזיקות צי גדול אך מחזיקות את חלקו באחסנה מכיוון שהיקף היעדים אליהם היא טסה הוא נמוך. לעיתים בדיוק להפך, חברה יכולה להחזיק צי קטן (ישראייר) אך לטוס למספר רב של יעדים באופן יחסי. Micbahar - שיחה 19:12, 24 באוגוסט 2010 (IDT)
replies: text: :::יש לזה אין סוף אפשרויות. יכולה חברה להחזיק צי ענק ולטוס רק למספר מצומצם של יעדים, אבל לקיים 4 טיסות בכל יום לכל אחד מהיעדים ואילו חברה אחרת יכולה לקיים טיסה שבועית למספר רב יותר של יעדים אחד שחושב - שיחה 19:25, 24 באוגוסט 2010 (IDT)
replies: text: ::::בדיוק! לכן יש חשיבות מהותית לפרסום שני הנתונים הללו על מנת להבין כשורה את מהות הפעילות של אותה החברה! Micbahar - שיחה 19:32, 24 באוגוסט 2010 (IDT)
replies: text: :::::רשימה ארוכה וטרחנית אינה מתאימה. אפשר להוסיף מפה כמו בערך אל על שלא תכביד על הערך. גילגמש • שיחה 19:34, 24 באוגוסט 2010 (IDT)
replies: text: ::::::גם על כך יש לי השגות. מפה כמו של אל על או כמו זו שכבר שמתי בערך היא עזר ויזואלי טוב, אבל היא מונעת ממך מידע רב. לדוגמא, היא מראה שאליטליה טסה לספרד, אך היא לא מראה לאן. העובדה שאליטליה טסה לשישה יעדים שונים בספרד מעידה על קשר כלכלי ותרבותי עמוק בין שתי המדינות. לעומת זאת יש להם רק יעד אחד בבריטניה או שתיים בצרפת. יש פה הרבה מידע שניתן ללמוד כערך מוסף על איטליה למי שיתעמק מעט בדברים. Micbahar - שיחה 19:46, 24 באוגוסט 2010 (IDT)
replies: text: ::::::::זה בר פתרון. אפשר להדגיש בנקודות עבות את היעדים. גילגמש • שיחה 19:59, 24 באוגוסט 2010 (IDT)
thread_title:  מחיקת רשימת יעדים 

message: מצאתי לנכון להסיר את התבנית המעידה על אליטליה כחלק מקבוצת אייר פראנס - קלמ. אייר פראנס אומנם היא הבעלים של 25% מאליטליה, אך אליטליה אינה בשום אופן חלק אינטגרלי מהחברה. כמו כן, לאחרונה מסתמן שאין בכוונת אייר פראנס לרכוש את אליטליה ולשלב אותה כחלק ממנה כפי שעשתה בעבר עם KLM. Micbahar - שיחה 23:58, 11 בדצמבר 2011 (IST)
thread_title:  הסרת תבנית אייר פראנס - קלמ 

message: בתווית תאונות ותקריות מצוין שהיו 4 התרסקויות ידועות - אבל כתובות 6 שנים שבהן ההתרסקויות ארעו... או לשנות את השנים או לשנות את מספר ההתרסקויות...
2A01:6500:A043:6A65:729D:65A5:10BA:3588 18:49, 16 בינואר 2018 (IST)
thread_title:  תאונות ותקריות